3. számú melléklet

**Szándéknyilatkozat**

1. Szombathely vízilabda életében az elmúlt évtizedben jelentős fejlődés történt. Az előrelépés egyaránt érintette a helyi AVUS klub töretlen fejlődését és a vízilabda sport infrastrukturális feltételeinek erősítését. Ehhez a Magyar Vízilabda Szövetség 2,1 milliárd TAO felhasználás lehetőségét hagyta jóvá, amelyből új uszoda épül a város, illetve a szombathelyi vízilabda klub, az AVUS számára.
2. Szombathely az elmúlt években számos, nemzetközileg is jelentős vízilabda versenynek adott otthont. Így például:
	* ING torna 2008
	* Ifjúsági Világbajnokság 2013
	* Savaria (OMV) Ifjúsági NK Tornák 2012-2016

A rendezvények hozzájárultak a magyar és egyetemes vízilabda sport fejlődéséhez. A vízilabda események révén Szombathely nemzetközi ismertsége javult, a sportturizmus jelentőssé vált a Város életében. A helyi nézők és a régió sportszerető közönsége maradandó sportélményhez jutott.

További előnyt jelent, hogy – együttműködő partnerünk – a Pannonsport Szervező és Marketing Kft. a fenti események és számos más világverseny színvonalas megrendezésével jelentős szervezési tapasztalatra tett szert.

1. A Magyar Vízilabda Szövetség pályázik a FINA-nál, azaz a Nemzetközi Úszószövetségnél, hogy elnyerje a 2018. évi U18-as férfi Vízilabda Világbajnokság rendezési jogát (Fina Youth Water Polo Championships Men 18&U 2018).

Sikeres pályázat esetén Szombathely Megyei Város Önkormányzata felajánlja, hogy a világbajnokság helyszíne Szombathely legyen. Pozitív döntés esetén Szombathely Önkormányzata a rendezvényt anyagilag is támogatja.

A támogatás mértékét – a Magyar Vízilabda Szövetséggel folytatott előzetes tárgyalás alapján – a Város 2018. évi költségvetésében a kiemelt nemzetközi versenyekre rendelkezésre álló összes önkormányzati forrás határozza meg, melyet aktuálisan az éves pályáztatás során lehet elnyerni.

A támogatás felhasználására, elszámolására és ellenőrzésére vonatkozó önkormányzati rendelet a mérvadó.

Szombathely, 2016. október „……..”

 Dr. Puskás Tivadar

 polgármester